ബാലന് ഡി ഓര് അവസാന 30 പേരുകള് പ്രഖ്യാപിച്ചു, മെസ്സിയും റൊണാള്ഡോയും ലെവന്ഡോസ്കിയും ഉള്പ്പെടെ വലിയ നിര ഈ വര്ഷത്തെ ബാലന് ഡി ഓര് പുരസ്കാരത്തിനായുള്ള അവസാന 30 പേരുടെ ലിസ്റ്റ് ഫ്രാന്സ് ഫുട്ബോള് പ്രഖ്യാപിച്ചു. ചാമ്ബ്യന്സ് ലീഗ് നേടിയ ചെല്സിയുടെയും യൂറോ കപ്പ് നേടിയ ഇറ്റലിയുടെയും എല്ലാം താരങ്ങള് നിറഞ്ഞതാണ് 30 അംഗ ലിസ്റ്റ്. ലയണല് മെസ്സി, ക്രിസ്റ്റ്യാനോ റൊണാള്ഡോ, ലെവന്ഡോസ്കി എന്നീ പ്രമുഖര് ഉള്പ്പെട്ടിട്ടുണ്ട്. റൊണാള്ഡോയ്ക്ക് ഇത്തവണ വലിയ സാധ്യത കാണുന്നില്ല എങ്കിലും മെസ്സിയും ലെവന്ഡോസ്കിയും സാധ്യതയില് മുന്നില് തന്നെ ഉണ്ട്. ചാമ്ബ്യന്സ് ലീഗ് ജേതാക്കളായ ചെല്സിയുടെ കാന്റെ, മേസണ് മൗണ്ട്, ആസ്പിലികെറ്റ, ജോര്ഗിഞ്ഞോ എന്നിവര് ലിസ്റ്റില് ഉണ്ട്. എമ്ബപ്പെ, നെയ്മര്, സലാ, ബെന്സിമ, ഡി ബ്രുയിന്, ബ്രൂണോ ഫെര്ണാണ്ടസ് എന്നീ വലിയ പേരുകളും ഉണ്ട്. ബാഴ്സലോണ യുവതാരം പെഡ്രിയും അവസാന 30 അംഗ ലിസ്റ്റില് എത്തി.